Aλλάζει ο τρόπος με τον οποίον θα δίνονται οι εξετάσεις για την απόκτηση διπλωμάτων οδήγησης

Πολλές αλλαγές φέρνει το πολυνομοσχέδιο που κατατέθηκε την Τρίτη στη Βουλή. Μεταξύ αυτών είναι και ο τρόπος με τον οποίον θα δίνονται οι εξετάσεις για την απόκτηση διπλωμάτων οδήγησης και πλέον θα γίνεται χρήση του διαδικτύου κι άλλων τεχνολογικών μέσων.«Για τη διασφάλιση της συνέχειας της εκτέλεσης του έργου της δοκιμασίας των προσόντων και της συμπεριφοράς υποψηφίων οδηγών και οδηγών, την εξυπηρέτηση των υποψηφίων, την προάσπιση της οδικής ασφάλειας, τη διαφύλαξη των εσόδων του Κράτους, και μέχρι την ομαλή μετάβαση στο νέο καθεστώς διενέργειας εξετάσεων, το οποίο αποσκοπεί στον πλήρη, αξιόπιστο και αξιοκρατικό έλεγχο των ικανοτήτων των υποψηφίων οδηγών και οδηγών μέσω ανέπαφων μηχανισμών, ήτοι με τη χρήση διαδικτυακών και τεχνολογικών μέσων, προβλέπεται μέχρι την 30ή Απριλίου 2018, οπότε θα αρχίσει η εφαρμογή του νέου συστήματος, η εξακολούθηση της διενέργειας του έργου αυτού, όπως πραγματοποιείτο μέχρι την 31.12.2017, συνακολούθως, δε, το σύστημα αμοιβής στους εξεταστές υποψηφίων οδηγών και οδηγών, και στα ελεγκτικά όργανα του εν λόγω έργου (Σ.Ε.Ε.Υ.Μ.Ε.). Με την προτεινόμενη διάταξη, από την 30ή Απριλίου το έργο θα εκτελείται εντός του κανονικού ωραρίου εργασίας των δημοσίων υπηρεσιών και εντός του χρόνου που καλύπτεται από την προβλεπόμενη από τη νομοθεσία υπερωριακή απασχόληση».Σύμφωνα με παλαιότερες δηλώσεις του υφυπουργού Υποδομών και Μεταφορών Ν. Μαυραγάνη, αναμένεται να δημιουργηθεί ένα control system, για τον έλεγχο της όλης διαδικασίας των εξετάσεων.Στόχος θα είναι ο εξεταστής να βρίσκεται σε απόσταση από τον εξεταζόμενο προκειμένου να μην παρατηρούνται φαινόμενα έκδοσης διπλωμάτων με χρηματισμό του εξεταστή.Σύμφωνα με τον υφυπουργό, θα ελέγχεται ηλεκτρονικά όλη η διαδικασία πριν από τις εξετάσεις, δηλαδή στα υποχρεωτικά μαθήματα που πρέπει να κάνει ο υποψήφιος για το δίπλωμα.Με την ψηφιοποίηση των σχολών οδήγησης θα υπάρχει αυστηρός έλεγχος των μαθημάτων για την πιστοποίηση των υποχρεωτικών ωρών διδασκαλίας μέσω συστήματος που θα ελέγχει την παρουσία των εκπαιδευόμενων στον χώρο διδασκαλίας.Διαβάστε επίσης: